



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA:602-11/22-01/02

URBROJ:2109/16-03-22-1

U Pleškovec, 29. rujna 2022.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ 33/01., 60/01., 129/05., 109/07., 125/08., 36/09., 36/09., 150/11., 144/12., 19/13., 137/15., 123/17., 98/19. i 144/20.) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na svojoj 09. sjednici održanoj dana 29. rujna 2022. godine donosi sljedeću

**ODLUKU**

**o sufinanciranju radnog materijala**

**osnovnoškolskim i srednjoškolskim učenicima**

**za školsku godinu 2022./2023**.

**Članak 1.**

Ovom Odlukom utvrđuju se korisnici, uvjeti, način i postupak ostvarivanja prava na jednokratno sufinanciranje troškova kupnje radnog materijala za školsku godinu 2022./2023.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Članak 2.**

Općina Sveti Juraj na Bregu će za školsku godinu 2022./2023. sufinancirati troškove kupnje radnog materijala za učenike osnovnih i srednjih škola na području Republike Hrvatske a koji imaju prebivalište na području Općine Sveti Juraj na Bregu.

**Članak 3.**

Iznos sufinanciranja troškova kupnje radnog materijala dodjeljuje se ovisno o razredu koji učenici pohađaju u školskoj godini 2022./2023. i to:

* učenici koji polaze od 1. do 4. razreda osnovne škole dodjeljuje se iznos od 300,00 kuna jednokratno,
* učenici koji polaze od 5. do 8. razreda osnovne škole dodjeljuje se iznos od 400,00 kuna jednokratno i
* učenici koji polaze od 1. do 4. razreda srednje škole dodjeljuje se iznos od 500,00 kuna jednokratno.

**Članak 4.**

Da bi ostvario pravo na dodjelu novčanog iznosa za sufinanciranje troškova kupnje radnog materijala, roditelj/skrbnik podnosi Jedinstvenom upravnom odjelu Općine Sveti Juraj na Bregu Zahtjev za sufinanciranje.

Zahtjev za sufinanciranje može se preuzeti na mrežnim stranicama Općine Sveti Juraj na Bregu: [www.svetijurajnabregu.hr](http://www.svetijurajnabregu.hr) ili osobno u Jedinstvenom upravnom odjelu Općine Sveti Juraj na Bregu.

Uz Zahtjev za sufinanciranje potrebno je priložiti:

* Potvrdu o upisu u školsku 2022./2023. godinu i
* Podatke o tekućem računu ili preslik bankovne kartice tekućeg računa na koji će se izvršiti isplata.

**Članak 5.**

Prilikom obrade podnesenih zahtjeva može se od podnositelja zatražiti i dodatna dokumentacija kojom se dokazuju uvjeti iz ove Odluke.

Zahtjevi za sufinanciranje s pripadajućom dokumentacijom podnose se zaključno do 31. listopada 2022. godine, putem Osnovne škole Ivana Gorana Kovačića Sveti Juraj na Bregu, elektroničke pošte: [juo@svetijurajnabregu.hr](mailto:juo@svetijurajnabregu.hr) ili osobno u Jedinstveni upravni odjel Općine Sveti Juraj na Bregu.

**Članak 6.**

Isplata novčanog iznosa iz članka 3. ove Odluke vršiti će se uplatom na tekući račun roditelja/zakonskog zastupnika, temeljem dostavljenog Zahtjeva za sufinanciranje.

**Članak 7.**

Ova Odluka stupa na snagu prvi dan od dana objave u „Službenom glasniku Međimurske županije“.

**PREDSJEDNIK**

Općinsko vijeće

Anđelko Kovačić